**Prof. Solomon Mircea**

**Clasa XI ECONOMIE Saptamana 31**

**Echilibre şi dezechilibre economice**

Una din problemele importante cu care se confruntă societatea la nivel mondial cât şi naţional este cea a **inflaţiei** şi a efectelor economice şi sociale ale acesteia, precum si a **somajului**.

**Șomajul**

Şomajul este prezent în viaţa cotidiană a tuturor ţărilor, într-o poziţie mai ridicată sau mai scăzută.

**Şomajul ca fenomen negativ se formează pe baza a două procese economico-sociale:**

**a) Pierderea locurilor de muncă de către o parte a populaţiei ocupate.**

**b) Creşterea ofertei de muncă prin realizarea de către noile generaţii a vârstei legale.**

Biroul Internaţional al Muncii **defineşte şomerul** **ca fiind orice persoană care are mai mult de 15 ani şi îndeplineşte concomitent următoarele condiţii: - este apt de muncă;**

* **nu munceşte;**
* **este disponibil pentru o muncă salariată sau nesalariată;**
* **caută un loc de muncă.**

*Cererea de muncă* este cantitatea de eforturi umane de acea speţă pe care întreprinzătorii sunt dispuşi să o cumpere la un tarif salarial corespunzător nivelului general al preţurilor în perioada considerată.

**Forme ale somajului**

***În funcţie de cauzele care l-au generat*, şomajul poate fi:**

* **şomaj ciclic;**
* **camuflat (ascuns);**
* **şomaj conjunctural ( in functie de situatie);**
* **şomaj sezonier, de ex. In agricultura, constructii.**

**Indemnizaţia de şomaj** are ca scop garantarea unor venituri pentru şomeri, pentru a le asigura un minim existenţial considerat sau admis oficial ca fiind rezonabil. Ea **reprezintă una din măsurile de protecţie socială**, dar creşterea şomajului şi menţinerea sa la niveluri relativ ridicate implică o creştere rapidă a sumelor folosite sub aceasta formă.

**Tema de lucru**

Realizeaza in caiet **schema** informatiei prezentate in textul de documentare ( noteaza textul ingrosat, bolduit);

Nu trebuie sa trimiti, dar sa ai lectia in caiet !